钦定古今图书集成/明伦汇编/皇极典/第225卷 > 上古
## 钦定古今图书集成/明伦汇编/皇极典/第225卷 > 上古

### 太昊伏羲氏

按《史记补三皇本纪》：“太昊伏羲氏有圣德，仰则观象
于天，俯则观法于地，旁观鸟兽之文与地之宜，近取
诸身，远取诸物，始画八卦以通神明之德，以类万物
之情，造书契以代结绳之政。”

### 女娲氏

按《史记补三皇本纪》：“女娲氏有神圣之德，代宓牺氏
立，号曰女希氏。”

### 炎帝神农氏

按《帝王世纪》：“神农氏有圣德，始教天下种谷，故号神
农氏。诸侯夙沙氏叛不用命，箕文谏而杀之。炎帝退
而修德，夙沙之民自攻其君而归炎帝。”

按：《宋书符瑞志》：“炎帝神农氏有圣德，致大火之瑞，嘉
禾生，醴泉出。”

### 黄帝有熊氏

按《史记五帝本纪》：“黄帝生而神灵，弱而能言，幼而徇
齐，长而敦敏，成而聪明。顺天地之纪，幽明之占，死生
之说，存亡之难，时播百谷，草木淳化，鸟兽虫蛾，旁罗
日月星辰水波，土石金玉，劳勤心力耳目，节用水火
财物，有土德之瑞，故号黄帝。”

按贾谊《新书修政语》：“黄帝职道义，经天地，纪人伦，序
万物，以信与仁为天下先。然后济东海，入江内，取绿
图而济积石，涉流沙，登于昆仑，于是还归中国，以平
天下。天下太平，唯躬道而巳。”

### 帝颛顼高阳氏

按《史记·五帝本纪》：“帝颛顼静渊以有谋，疏通而知事，
养材以任地，载时以象天，依鬼神以制义，治气以教
化，洁诚以祭祀。北至于幽陵，南至于交趾，西至于流
沙，东至于蟠木。动静之物，大小之神，日月所照，莫不
砥属。”

### 帝喾高辛氏

按《史记五帝本纪》：“高辛生而神灵，自言其名，普施利
物，不于其身。聪以知远，明以察微，顺天之义，知民之
急。仁而威，惠而信，修身而天下服。取地之财而节用
之，抚教万民而利诲之，历日月而迎送之，明鬼神而
敬事之。其色郁郁，其德嶷嶷，其动也时，其服也士帝
喾溉执中而遍天下，日月所照，风雨所至，莫不服从。”